
V solidarite so zamestnancami školstva! 


My, PRIAMA AKCIA - slovenská sekcia Medzinárodnej Asociácie Pracujúcich, 
vyjadrujeme podporu boju radových zamestnancov školstva! 

Prijmi, prosím, toto symbolické vyjadrenie solidarity so štrajkom z piatku 20. júna 2003, ktorý, dúfame, bol len prípravou na skutočne vážne priame 
akcie v septembri. Snahu neotvoriť v septembri školy vítame ako pracujúci, študenti, nezamestnaní a v neposlednom rade, ako budúci rodičia, ktorým 
záleží na stave školstva! Stojíme na strane radových členov odborov. Pokiaľ to naše možnosti dovolia, budeme tu, aby sme pomohli. Tak ako príklad 
železničiarov, dúfam, že aj príklad vašej priamej akcie, nás obohatí a dá nádej v to, že naši kolegovia a kolegyne, všetci pracujúci, študenti, 
nezamestnaní či dôchodcovia, sa po dlhej dobe ticha konečne začnú brániť proti útokom vlády a zamestnávateľov. 

Dúfame, že aj nám sa týmto spôsobom podarí dať aspoň malý kúsok nádeje vám. 

V solidarite. Priama Akcia 

- slovenská sekcia Medzinárodnej Asociácie Pracujúcich (PA-MAP), 26. júna 2003 


ŠTRAJK áno! 
Ale nie hocijaký 


20. 6. sa uskutočnil jednodňový protestný 
štrajk učiteľov, ktorého dôvodom bolo oficiálne 
neplnenie kolektívnej zmluvy na rok 2003 
a zmena v zákone o verejnej službe. 
Organizátorom štrajku bol Odborový zväz 
školstva a vedy spadajúci pod KOZ. Súbežne 
prebiehal i výstražný štrajk zamestnancov 
verejnej správy. Príprava, priebeh a načasovanie 
však urobili z tejto akcie to, čo sa dalo očakávať - 
frašku. 

1) Dôvod štrajku bol nedostačujúci. Obmedziť 
vyjednávanie a následnú akciu na otázku 13. 
platov v školstve iba postavilo učiteľský stav do 
svetla, v ktorom už pre väčšinu pracujúcich je 
a to do svetla parazitujúcej intelektuálnej 
skupiny nič nerobiacich zakomplexovaných 
darmožráčov, ktorí neustále vykrikujú o platoch, 
na ktoré, vzhľadom k ich pracovným 
podmienkam, nemajú nárok. 

Situácia v školstve vyžaduje celonárodný 
štrajk požadujúci radikálne ukončenie 
podfinancovania celého rezortu, nie ani tak 
v záujme učiteľov, ale v záujme žiakov. Učiteľské 
mzdy musia byť iba jednou z požiadaviek. Štrajk 
musí byť odôvodnený komplexne a sprevádzaný 
akciami, ktoré nielen že budú namierené proti 
vláde, ale zároveň budú prezentovať ostatným 
pracujúcim obraz pomerov v školstve. Bez tohoto 
nie je možné počítať s úprimnou solidaritou 
ostatných, hlavne výrobných odvetví. Čas na 
parciálne problémy ako je nedodržiavanie 
kolektívnej zmluvy už dávno vypršal. Odboroví 
bossovia školstva to iba asi nepochopili. 

2) Načasovanie tejto akcie bolo absolútne 
nevhodné. 20. 6. už končí školský rok a preto 
akákoľvek nátlaková akcia v tomto termíne nie je 
nátlakovou. Aparátnici na ministerstve sa mohli 
len smiať a médiá dostali opäť, čo chceli. Celá 
akcia bola iba mútením vody zo strany 
odborových funkcionárov. Čo je však ešte 
dôležitejšie, s týmto termínom nesúhlasili ani 
samotní učitelia a názorová podpora bola nulová. 
Štrajku sa síce zúčastnila drvivá väčšina škôl, 
avšak už iba zo zotrvačnosti, alebo preto, že 
učitelia už pristúpia na akúkoľvek formu 
protestu. Ak má byť akcia naozaj nátlaková musí 
byť zorganizovaná a koordinovaná v takom 
termíne, ktorý naozaj ohrozí činnosť štátu 
a postaví vládu pred skutočný problém. 
Štrajkovať sa malo buď počas maturít, čo by 
vyvolalo naozaj kolaps a skutočné prerušenie 


výchovno-vzdelávacieho procesu v celom štáte, 
pretože by do problému zatiahlo aj vysoké školy, 
alebo na začiatku školského roka. Niektoré 
samosprávy napr. plánujú v septembri školy 
neotvoriť, pokiaľ štát nevyrovná pohľadávky. 

3) Politická zodpovednosť. Problémy školstva 
sa neriešia už 14 rokov. Ak by mal štát vynaložiť 
dnes na školstvo peniaze, ktoré naozaj chýbajú 
(rekonštrukcie, pomôcky, nábytok, výpočtová 
technika) tak by nastal celkový hospodársky 
kolaps. Za situáciu v rezorte môžu všetky vlády. 
Ale hlavne za ňu môžu učitelia, ktorí boli 
neustále voči vládam lojálni. Ako tzv. 
intelektuálna elita, učitelia aktívne podporovali 
a dodnes podporujú politické strany skoro 100 % 
účasťou vo voľbách, neustále sú aktérmi 
politických hrátok. Drvivá väčšina učiteľov 
napríklad v posledných voľbách volila strany 
dnešnej vlády. Učitelia musia pochopiť, že ak 
nepreberú politickú zodpovednosť za svoj rezort 
nič nedosiahnu. Ak sa nechajú zapliesť do 
politických hier budú tam, kde sú. Protest 
a nátlak na vládu musí vychádzať zdola od ľudí 
z praxe iniciovaním lokálnych štrajkov, hoci 
i štrajkov jednej školy. Učitelia sa už nemôžu 
spoliehať, že dobrým zahlasovaním 
v parlamentných voľbách zmenia svoj osud a ani 
na to, že odboroví predáci za nich všetko 
vybojujú. Školstvo síce tvorí jednotný rezort 
a systém, ale každá škola je v podstate 
samostatnou fabrikou iba so spoločným 
vlastníkom, takže netreba čakať na celorezortný 
štrajk, ale treba prebrať politickú zodpovednosť, 
komunikovať na pracovisku, prípadne zakladať 
zamestnanecké rady alebo nezávislé odborové 
zväzy a jednať. 

Školstvo je časťou veľkého systému, ktorý 
nemožno reformovať. Je ho možné iba zničiť 
a postaviť nový. Preto i v školstve nemožno 
očakávať, že akákoľvek na vláde vynútená zmena 
môže naozaj zabezpečiť slušný život pracujúcim, 
ktorí v tomto odvetví pracujú. O to potrebnejšie 
je, aby sa samotní učitelia zamysleli akému 
režimu slúžia, akého systému sú súčasťou a ako 
sa im tento establišment odvďačuje. Pracujúci 
v školstve si musia už konečne položiť otázku či 
si ich poslušné mlčanie a pritakávanie tento 
režim zaslúži. 

(st) 

Autor je učiteľom na gymnáziu 
a členom Priamej Akcie-Bratislava 


Kto nám pomôže 


POLITICI NIE SÚ NA NAŠEJ STRANE ... 

Fungovanie sveta plne závisí od našej práce a my chceme len to, 
čo nám právom patrí - kontrolu nad tým, ako náš svet funguje. 
Politické strany ale nie sú prostriedkom ani spojencom k dosiah¬ 
nutiu tohto cieľa. Nemôžu byť, keďže presadzujú opačné záujmy. 
Na celom svete hovoria jedinou rečou a tou je kapitalizmus. 

Spoliehajú sa na to, že odborne znejúcimi rečami navodia 
dojem nevyhnutnosti riešení, ktoré vraj prinesú budúce 
zlepšenia. Vytvárajú v nás pocit, že sme hlúpi a nevidíme do celej 
hĺbky problému, lebo predsa je jasné aj poslednej babke, ako zle 
sa tu hospodári a ako sa to takto už ďalej nedá. Naznačujú že ich 
dokonca potrebujeme, aby spoločnosť vôbec fungovala. Blbosť! 
Ak im uveríme, sme len o krok bližšie k vlastnej záhube. Pretože, 
ak naše záujmy pod vplyvom autority týchto „odborníkov“ 
začneme zmierňovať či dokonca priamo prejdeme na ich stranu, 
sme chytení do pasce obhajoby politiky obetovania sa. Ale kde je 
čo i len jediný príklad toho, že by sa obetovali aj oni?! 

... ŽEBY ZAMESTNÁVATELIA? ... 

Prečo by sme mali žiť v neustálej neistote a konfliktoch so 
zamestnávateľom? Prečo sa stále hádať o to, čo nám právom 
patrí bez diskusie? Prečo bojovať za vyššiu mzdu, keď o mesiac 
zdvihnú ceny? Aby sme potom zas bojovali o ďalšie zvýšenie 
miezd? To radšej zrušme systém, ktorý to dovoľuje a vytvorme 
nový, ktorý zodpovedá nám všetkým. Nie politikom a bohatým. Je 
to jednoduchšie. 

Štyridsať rokov a dlhoročné skúsenosti našich predkov bolo 
potrebných na zrušenie jedného prehnitého a pre nás 
nespravodlivého systému. Prečo? Aby sme ho nahradili rovnako 
prehnitým a nespravodlivým systémom? Bude nám trvať ďalších 
štyridsať rokov, kým pochopíme, že toto sme tu nechceli? Kým 
pochopíme, že tento systém tu nie je pre nás, ale že nás len 
potrebuje, aby mal kto robiť na pohodlný život zamestnávateľov? 
Takáto predstava nás desí! Keď sa to dalo dokázať raz, dá sa to 
dokázať znova. Keď sa na smetisko dejín dala zmiesť totalita 
jednej strany, to isté sa musí dať urobiť aj s totalitou bohatých! 
Politici ani zamestnávatelia nám nikdy nepomohli a nikdy nám 
ani nepomôžu. To nie je zmysel ich existencie. 

... TAK POTOM ODBOROVÍ FUNKCIONÁRI... 

Odbory dnes prežívajú krízu. Aj kvôli neschopnosti hájiť záujmy 
pracujúcich z nich odišlo od roku 1990 okolo 1,5 milióna členov. 
Hoci podporujeme požiadavky odborárov, dnešným skostnateným 
odborom neveríme. Politika ich byrokratov úspešne premenila 
bojovnosť na vyjednávanie a zobrala potenciál priamej akcie 
z rúk pracujúcich. Tí sú takto vystavení vláde politikov 
z vlastných radov. Profesionalizácia odborových funkcionárov 
a hierarchia pozícií sú nepopierateľné fakty. Vytvorili byrokra¬ 
tickú elitu, ktorá si vo svojich teplých, členmi platených kancloch 
užíva mzdu vyššiu ako je (ach, tá sladká a nedosiahnuteľná) 
mzda priemerná. Kým oni sa bratríčkujú s manažérmi, členovia 
znášajú ponižovanie. A kým členovia čelia zlým pracovným 
podmienkam a hrozbám prepustenia, oni len prídu, poobzerajú, 
skonštatujú, že inak sa nedá, lebo sa treba obetovať za neskorší 
blahobyt blablabla a podpíšu naše prepustenie. Je x takýchto 
prípadov a s takýmto prístupom si môžu strčiť vianočné kolekcie 
a rekreácie do istého zadného otvoru. Tlmenie hnevu 
a odrádzanie od priamych akcií smerom kjednaciemu stolu je 
praxou. Profesionalizácia zas spôsobuje, že istí jedinci si mýlia 
činnosť v odboroch s kariérou a vzďaľujú sa bežným pracujúcim. 
Nemôžu čakať, že takýmto odborom budeme platiť členské. 

Dnešné odbory uznávajú legitímnosť trhovej ekonomiky, 
resp. kapitalizmu. Uznávajú tak legitímnosť vykorisťovania 
človeka človekom a pohŕdajú hodnotou práce a človeka ako 
takého. My sme zatiaľ nútení byť poslušní šéfom pod hrozbou 
straty zamestnania a ohrozenia vlastného prežitia. Sme len 
súčiastkou v stroji na výrobu blahobytu našich šéfov a pánov. 
Riešenie odborov? Zmiernime bolesť, plátajme diery a robme sa, 
že sa hneď neotvára desať nových. Ďakujem, nechcem. Ako sa dá 
veriť podobným kecom, keď ťa na ulicu vykopne tvoj „partner“ 
s nejakým tým miliónikom na účte, vilou, luxusným autom, 
zatiaľ čo ty si na podpore, s ktorej sa nedá ani vyžiť? 

(dokončenie na nasledujúcej strane) 
















Zdá sa ti, že je ešte čo stratiť? 


Sme v kritickej situácii. Mnohí z nás čelia exis¬ 
tenčným problémom, ledva prežívajú, sú odká¬ 
zaní na pomoc rodín a priateľov, majú problémy 
postarať sa o deti, platiť za služby, študovať... 

Tvrdí sa nám z viacerých strán, že nemáme na to, aby 
sme reformy neprijali alebo ich oddialili. OK, ale ak je 
niečoho málo a ide o prežitie, tak by sa mal 
uskromniť skutočne každý. Zatiaľ sa tu ale 
uskromňujeme vždy len my! Niečo také ako „nemáme 
na to“ preto odmietame a považujeme za nezmysel 
a podlé klamstvo. Navyše, ak je niečoho málo, je 
nutné určiť si priority. Vláda to rieši šokovou 
terapiou, ktorú mnohí z nás už nemusia rozchodiť. 
Čo teda ešte chceme obetovať za nič?! 

Odbory, to si ty! Alebo nie?... 

Odbory vždy vznikali z potrieb obyčajných 
pracujúcich, ktorí z toho či iného dôvodu dokázali 
premeniť svoje zúfalstvo a hnev voči bohatým 
a mocným na niečo pozitívne. Sú najmocnejšou 
zbraňou pre akúkoľvek zmenu. Ako ale vyzerajú 
dnes? Jediná ich aktivita sa sústreďuje na stále 
rovnaké nudné protestné akcie s kritickými prejavmi 
odborových zástupcov, ktorí vždy len skonštatujú 
našu zlú situáciu. Nijako nám nepomohli, 
nepomáhajú a ani nepomôžu. Pohrozia päsťami 
a nadšene budú dúfať, že čoskoro si sadnú za 
rokovací stôl s ľuďmi, ktorí sa aj pri všetkej úcte 
nedajú nazvať inak ako profesionálnymi klamármi, 
parazitmi a zlodejmi. Nie, nemysli si, že ťa týmto 
chceme uraziť či zosmiešniť. 

Čas prehodnotiť stratégiu 

Hoci vyjadrujeme svoju solidaritu boju zamestnancov 
školstva, nemôžeme prehliadať fakt, že stratégia 
dnešných odborov sa opiera skôr o veľké slová, menej 
už o priame činy. 

Máme za to, že odborárom i neorganizovaným 
pracujúcim patria všetky plody ich práce 
a dôstojnosť, o ktorú, žiaľ, v súčasnosti kúsok po 
kúsku prichádzajú. O tom niet najmenších pochýb. 
Čo nás ale núti hlbšie premýšľať, je hlavne otázka, 
ako sa dostať z tohto stavu tlačiaceho nás stále viac 
na sociálne dno. Na ňu priamo nadväzuje iná 
zásadná otázka - je stratégia dnešného odborového 
hnutia skutočne zárukou naplnenia našich 
požiadaviek? 

Odborár, nepros! Ber si, čo ti patrí! 

Štrajk a iné formy priamych akcií sa ukazujú ako 
jediná rozumná odpoveď na sociálnu situáciu na 
Slovensku. Tu skutočne nejde o nejaké prosby. Tu si 
treba brať to, na čo má človek oprávnený nárok. Ako 
sa to robí nedávno ukázali železničiari, ktorí však svoj 
boj vzdali príliš skoro, poddali sa a nechali svoju zlosť 
rozplynúť v právnych naťahovačkách. Podporujeme 
akýkoľvek štrajk, ktorý vzíde z potrieb radových 
členov a dúfame, že aj ten v školstve nielenže sa 
naozaj uskutoční, ale dosiahne vysokú mieru 
solidarity a komunikácie! Ak to bude v našich silách, 
radi pomôžeme alebo poradíme. 

Ako sa zorganizovať 

V prvom rade, je potrebné dávať si pozor na princíp 
zastupovania, ktorý je typický pre parlamentnú 

demokraciu. Na ňom fungujú aj odbory a je priam 
receptom na zradu zo strany tých, ktorí dostanú moc 
rozhodovať o nás za nás. Toto je asi najväčšia slabina 
každej organizácie a každého štrajku, ktorý vedú 
odbory, ktoré nie sú pod kontrolou radových členov. 
V rámci existujúcich strnulých odborárskych štruktúr 
je ťažké vyhnúť sa tomuto princípu, predsa však je 
niekoľko krokov počas organizovania, ktoré by sa mali 
dodržať: 

Zvolanie zhromaždenia zamestnancov 

Prostredníctvom letákov alebo plagátov iniciujte 
zhromaždenie zamestnancov. Spoločne vytvorte 
mechanizmus rozhodovania, ktorý nedovolí vzniknúť 
byrokracii a zhromaždiť tak v rukách byrokracie moc 
ukončiť štrajk a rozhodovať o vás bez vás. Všetky 
rozhodnutia by mali byť odsúhlasené 
zhromaždeniami všetkých štrajkujúcich! Na 
zhromaždeniach by sa mali spísať konkrétne 
požiadavky a byť zhromaždením odhlasované. 

Vytvoriť štrajkový výbor 

Bude tvorený zvolenými delegátmi, ktorí sa, mimo iné, 
budú účastniť stretnutí so zamestnávateľom. Delegáti 
majú imperatívny mandát. To znamená, že sú bez 
výkonnej moci, nesmú jednať vo svojom mene, iba 
v mene tých, ktorí ich vybrali. Sú len prostredníkmi. 
Takto sa zabezpečí kontrola zo strany zamestnancov 
a výrazne obmedzí až eliminuje možnosť zrady. Každé 
rozhodnutie sa musí prehodnotiť na najnižšej úrovni 
zhromaždením všetkých pracujúcich. Teda nie hra na 
politikov a voličov, ale skutočná priama demokracia 
zdola. 

Koordinácia akcií 

Na všetkých úrovniach a vo všetkých odvetviach, ak 
ide o generálny štrajk. A ten je najefektívnejší. 
Koordináciu zabezpečia mandátovaní delegáti. 
Nezabúdať ani na študentov, nezamestnaných či 
dôchodcov. Aj ich požiadavky by mali byť vypočuté 
a pripojené k ostatným. O to väčšia je šanca na 
podporu z ich strany. V solidarite je sila! Je potrebné 
získať podporu všetkých pracujúcich z odvetví 
závislých na školstve a vyzvať ich k solidárnemu 
štrajku. Pod takýmto tlakom je vláda prinútená 
k väčším ústupkom! 

Udržanie nepretržitej propagácie 

Plagáty, letáky, noviny, internet a ďalšie prostriedky 
komunikácie nesmú slúžiť len na vnútorné potreby, 
ale hlavne na neustále informovanie ľudí mimo 
pracoviska. Na komerčné a štátne médiá sa nedá 
spoliehať. 

Konaj lokálne, mysli globálne 

Toto známe heslo ekológov je viac než výstižné pre 
každú odborársku činnosť. Boje, ktoré vedieme sú len 
malou časťou reakcií na systém, ktorý nás núti 
bojovať, resp. brániť sa. Tým systémom je 
kapitalizmus a zastupiteľská demokracia, ktoré 
nedokážu naplniť túžby po dôstojnom živote. Preto, 
zatiaľ čo bojujeme proti lokálnej nespravodlivosti, 
uvedomme si, že je to len časť širšieho problému. 
A ak bojujeme lokálne a myslíme globálne, sme na 
najlepšej ceste, ako dosiahnuť zmeny práve 
v globálnom merítku. 

Michal Tulík 


ca..., Snažíme sa im to však znepríjemňovať, Ste chorí? Ok, ale máte na 
to?; Novela zákonníka práce - vitaj v kapitalizme 21. storočia, Vojna 
v Iraku - O čo ide a ako ju ochromiť, Ostaneme len ovcami alebo dáme 
svojmu životu zmysel?; CD, *.mp3, *.divx, *.mpeg a tie ďalšie alebo 
Kultúra pre nás, nemajetných); Antifašizmus: Mor sa šíri... Plus komixy, 
fotky, Obrázky. DES PATCHRIDER „KURÝŔI JDOU DO BOJE- 
ODBOROVÝ SVAZ KURÝRSKÝCH SLUŽEB 1989-92“ - 2001, A5, 28 
strán. Jedna malá veľká skúsenosť britských pracujúcich, ktorí sa roz¬ 
hodli sami sa zorganizovať, bojovať za svoje práva, zažiť čo všetko to 
obnáša a okoreniť následne to všetko srdečným zmyslom pre humor... 
Spôsob, akým je táto brožúra písaná ju robí jednou z najlepších vôbec. 
ÚVOD DO FORIEM PRIAMYCH AKCII PRACUJÚCICH (vrecková 
príručka pre naštvaných pracujúcich) - 2002, A5, 16 strán. Stručný 
opis druhov priamych akcií a príklady z praxe, Štrajk dobrou pracou, 
Maródka, Normálny štrajk, okupácie a štrajky v sede, Poškodzovanie, 
Spomalenie, Solidarita, Práca podľa pravidiel, 12 spôsobov ako si zlep¬ 
šiť robotu... GRAHAM PURCHASE “ANARCHIZMUS A EKOLÓGIA” - 
2002, A5, 160 strán. Nesmierne cenný a významný úvod do 
problematiky ekológie a anarchizmu prostredníctvom kapitol ako 
Komunita a ekologický región, Princíp bioregionálnej federácie, 
Anarchizmus, teória chaosu a metafyzika prírody, 
Anarchosyndikalizmus, technológia a ekológia, Anarchizmus, ekológia 
a ľudská populácia, Sociálna ekológia, Feminizmus, Práva zvierat, 
Mikrostatok, ekonómia a ekológia, Divočina, Sebaobrana komunity, 
Praktická cesta k anarchistickej spoločnosti atd. PAUL AVRICH 
“KRONŠTADT1921” - 2002, A5, 236 straň. Posledný veľký boj ruských 
pracujúcich proti teroru štátostrany, Historické súvislosti, Vojnový 
komunizmus, Leninizmus atd. Po dielach od N. Machna a P.A. Aršinova 
ide o ďalšiu dôležitú knihu odhaľujúcu totalitárstvo leninizmu a trockizmu 
a ašpirácie slobodného hnutia pracujúcich a roľníkov v rokoch 1917-21... 

Kompletný zoznam s vyše 150 titulmi žiadaj na našich kontaktných adresách 


Noviny ŽERME BOHATÝCH vydáva Priama Akcia - členská sekcia Medzinárodnej Asociácie Pracujúcich. Noviny sú 
vydávané na vlastné náklady s cieľom agitovať za oprávnené požiadavky pracujúcich proti svojvôli zamestnávateľov 
a politikov! Radi uverejníme príspevky o problémoch a bojoch na pracoviskách. Redakcia si vyhradzuje právo krátiť texty. 

I V prípade záujmu o informácie o našej činnosti, ďalšie publikácie či o objednávku ŽERME BOHATÝCH domov, nás kontaktuj I 

na niektorej z týchto adries: Priama Akcia, PO Box 16,840 08 Bratislava 48, najlepšie však cez e-mail: 

pa-ba@ziplip.com (Bratislava) alebo pa_vychod@yahoo.com (Východné Slovensko) 


... KTO TEDA? 

Jedine radoví členovia odborov bez platených byrokratov a karieris¬ 
tov a s demokratickými rozhodovacími mechanizmami. Toto je jedi¬ 
ná záruka rázneho a efektívneho bránenia záujmov. Najefektívnej¬ 
šou zbraňou je kolektívna priama akcia spojená s jednotou a soli¬ 
daritou. O tom sú dejiny hnutia práce. I keď väčšinou išlo o ilegálne 
akcie, mocní ich časom museli pod tlakom prijať. Za všetky príkla¬ 
dy stačí spomenúť (ach, ten sladký a nedosiahnuteľný) 8-hodinový 
pracovný deň. Nebyť série ilegálnych celonárodných štrajkov 
poznačených krvavými stretmi s políciou, nikdy by tu nebol. 
Každopádne, odbory rozhodne potrebujeme. Nie však s takou 
politikou, aká sa presadzuje dnes. Odbory musia byť bojovné. 
A nielen to, nesmú sa uspokojiť s bojom za zlepšenie nášho 
postavenia. Stále je tu systém, ktorý nám bráni v plnohodnotnom 
a dôstojnom živote a opakujúcimi sa krízami nás tlačí k zemi. 
Neveríme v jeho reformu, môže byť jedine odstránený a nahradený 
iným, spravodlivejším. Práve toto vyjadruje záujmy a túžby po 
kontrole nad vlastnými životmi. 


|| Sociálne partnerstvo? | 


Neveríme v inštitúciu sociálneho partnerstva. Čo to vlastne je? Znie 
to ako sociálna prostitúcia. A ono to aj sociálna prostitúcia je. Fuj. 
Dostaneme zaplatené za to, že sa na nejaký čas predáme šéfovi. Šéf 
sa na nás vyriadi a my nemôžeme robiť nič iné ako predstierať, že 
sa nám to ešte páči. Inak by sme prišli o kšeft. Šéf má pritom z toho 
ďaleko väčší pôžitok ako my. A to nás hnevá. Prečo by sme aj my 
nemohli dôjsť k úplnému uspokojeniu? A ak na nás šéf nemá chuť, 
tak sa jednoducho opäť ocitáme na ulici a ponúkame sa na predaj 
iným šéfom. To je skutočne vizitka civilizovanej spoločnosti. 

Ak súhlasíme so sociálnym partnerstvom, rezignovali sme na 
vlastnú dôstojnosť a súhlasíme zároveň so skutočnosťou, že naše 
postavenie v spoločnosti je postavením sociálnych prostitútok. 
Nikto nás nepresvedčí o skutočnosti, že okrem prostituovania je 
medzi nami a zamestnávateľmi ešte nejaký iný vzťah. Že sme 
partnermi? Potom to musí byť už naozaj dosť zvrátený vzťah, keď si 
za to platíme. Potom nás náš zamestnávateľský partner zneužíva 
len kvôli peniazom, ktoré z nás vytiahne a to je zároveň dôvod 
a najvyšší čas takýto vzťah ukončiť raz a navždy. 

Sme si vedomí, že v súčasnom systéme zvanom kapitalizmus sme 
na prostitúciu odsúdení, ak chceme prežiť. Budeme sa proti nemu 
búriť a žiadať lepšie podmienky pre našu prostitúciu. No za 
žiadnych okolností sa nemienime zmieriť s predstavou, že ostaneme 
prostitútkami na celý život. Takú antikoncepciu ešte nevymysleli, 
aby sme sa tomu dobrovoľne podriadili. Nie sme žiadnymi 
sociálnymi partnermi. Ak áno, tak potom prečo mimo milión iných 
dôvodov sa boháči sťahujú z našich štvrtí a budujú svoje boháčske 
vilové osídlia mimo nás? Prečo tá sociálna diferenciácia? 

My už nemienime viac prostituovať. Chceme stabilný vzťah. 
Nemáme v úmysle celý život pracovať pre krajšie dnešky 
kapitalistov a ešte krajšie zajtrajšky nás samotných. Náš zajtrajšok 
nikdy nepríde, pretože vždy ostane len nesplniteľným zajtrajškom. 
Kdežto dnešok si už užívajú boháči. Chceme oslobodiť našu prácu 
od týchto parazitov! Chceme oslobodiť prácu od jej výhradne 
ekonomického charakteru, ktorý jej dali práve títo paraziti, čím 
nám ju celkom slušne znechutili a odcudzili. Nechceme, aby sa 
práca stala len zdrojom prežitia. Chceme pracovať pre spoločnosť, 
pre potreby nás všetkých a nie zisky boháčskej menšiny. 
Spoločenské bohatstvo musí byť prerozdelené spravodlivo medzi 
všetkých členov spoločnosti. Žiadne určovanie zamestnávateľmi, 
koľko kto dostane. Chceme sa vyjadrovať nielen k životu na ulici, 
ale aj na pracovisku. Sme to my, kto produkuje spoločenské 
bohatstvo a sme to my, kto má plné právo určiť, ako ho prerozdeliť 
v spoločnosti. My nepotrebujeme politikov a zamestnávateľov. To 
oni potrebujú nás! 


Kto je PRIAMA AKCIA? 


PRIAMA AKCIA je iniciatívou za vytvorenie nezávislého 
odborového zväzu. Sme členskou sekciou Medzinárodnej Asociácie 
Pracujúcich, ktorá združuje odborové zväzy a propagačné skupiny 
z 15 krajín sveta. 

Naše skúsenosti a poznanie nás prinútili zavrhnúť dôveru politikom 
i odborárskym šéfom a hľadať účinnejšie spôsoby presadzovania 
našich záujmov. Naučili sme sa a stále sa učíme veriť vo vlastné 
sily. Nie sme žiadni noví vodcovia, nemáme recept na hotové rieše¬ 
nia. Netvrdíme, že máme absolútnu pravdu. Chceme sa len vyjadriť. 
Nehovoríme v nikoho mene. Iba v mene nás samotných. Tvrdíme, že 
sa nedá čakať, až niekto príde, vypočuje nás a splní, čo chceme. My 
sami sa spoločne musíme vyjadrovať k veciam, ktoré sa nás týkajú. 
Rozhodli sme sa organizovať, pretože v organizácii vidíme najlepšiu 
formu hájenia a presadzovania svojich práv. To neznamená, že 
budeme stáť v brutálnej zime o šiestej ráno pred podnikmi 
a rozdávať bulletiny. Sme tiež len ľudia. Na to sú tu jehovisti. 
Neznamená to ani, že sa neustále musíme stretávať a baviť sa 
o politike. Že náš život bude 100 % politický. Prebúdzať sa, vstávať, 
pracovať, ísť na potrebu a zaspávať s politickou knižkou v ruke - to 
nie! To si nechajte pre boľševikov. Nemusíme prečítať tonu kníh, 
aby sme zistili, že sa máme zle. Ale keď bude treba vyjadriť 
solidaritu a pomôcť a brániť svoje právo, tak tam jednoducho 
budeme. Ovšem, ak nezaspíme. 

Nepreberáme model organizácie, ktorý produkuje našu nespokoj¬ 
nosť. Ak požadujeme spravodlivosť a skutočnú priamu demokraciu, 
tak nemôžeme vytvoriť organizáciu, ktorá vlastnými organizačnými 
štruktúrami bráni spravodlivosti a priamej demokracii. Nemáme 
žiadnych byrokratov, ani politikov, ktorí rozhodujú o nás bez nás. 
Odmietame centralistický systém práce. Nemienime si kopať 
vlastný hrob. Všetci sme radovými členmi a zásady, ktorých sa 
držíme, ani nedovoľujú opak. Začíname od základu. Už dnes sa 
riadime medzi sebou tým, čo požadujeme. Prijali sme štruktúru, 
kde rozhodnutia sú vyjadrením kolektívnej vôle, vyjadrením názoru 
nás všetkých, nie elity na špičke. Samospráva a priama demokracia 
zdola sa takto stávajú realitou, v ktorej sa tu a teraz stávame pánmi 
svojich životov, rozhodujeme o veciach, ktoré sa nás týkajú a učíme 
sa ako spravovať vlastné záležitosti a výrobu. Len tak môžeme 
dosiahnuť skutočné a trvácne zlepšenia. 

- uvedený text je výňatkom z Manifestu Priamej Akcie 

Ak máš záujem o informácie o našej činnosti a publikácie nás kľudne 
kontaktuj. Určite vieš o úspešných, ale qj neúspešných konfliktoch so 
zamestnávateľom. Napíš nám o nich! Nenechávaj si životne dôležité 
skúsenosti a boje pre seba A určite nie tie, kedy si/ste šéfa vytočili 
do nepríčetnosti :-) Radi ich uverejníme v našich novinách Žerme 
Bohatých. Vytvorme informačnú sieť, ktorá spojí ľudí s podobnými 
problémami, ktorí majú dos ť neefektívneho vyjednávania 













